

Na podlagi 51. člena Zakona o osnovni šoli (Ur. l. RS, št. 81/06- UPB3, 102/07, 107/10, 87/11, 63/13) izdaja ravnateljica OŠ Božidarja Jakca

**PRAVILNIK**

**o prilagajanju šolskih obveznosti za učence s statusom kulturnika Osnovne šole Božidarja Jakca**

1. **člen**

**(splošna določba)**

Pravila o prilagajanju šolskih obveznosti podrobneje urejajo postopek za pridobitev statusa učenca perspektivnega mladega umetnika in statusa učenca vrhunskega mladega umetnika.

1. **člen**

**(pogoji za dodelitev statusa)**

Status učenca perspektivnega mladega umetnika lahko pridobi učenec, ki se udeležuje državnih tekmovanj s področja umetnosti.

Status učenca vrhunskega mladega umetnika lahko pridobi učenec, ki dosega najvišja mesta oziroma nagrade na državnih tekmovanjih s področja umetnosti.

1. **člen**

**(predlog za dodelitev statusa)**

Predlog za dodelitev statusa skupaj s prilogami podajo starši učenca in **ga oddajo najkasneje do 30. septembra v tajništvo šole.** O dodelitvi, odvzemu in mirovanju statusa odloči ravnateljica s sklepom. Pred odločitvijo si ravnateljica za učenca v prvem vzgojno-izobraževalnem obdobju pridobi mnenje razrednika, v drugem in tretjem vzgojno-izobraževalnem obdobju pa tudi mnenje oddelčnega učiteljskega zbora.

Sklep o dodelitvi statusa začne veljati, ko je izročen staršem učenca in ko je podpisan dogovor o prilagajanju šolskih obveznosti.

**Predlogu za dodelitev statusa kulturnika je potrebno priložiti:**

1. Za dodelitev statusa učenca perspektivnega mladega umetnika:
* potrdilo o vpisu v drugo šolo oziroma drug javnoveljavni program,
* potrdilo o tedenskem obsegu obveznosti v drugi šoli oziroma drugem javnoveljavnem programu in
* potrdilo o udeležbi učenca na državnem tekmovanju/-ih s področja umetnosti za preteklo šolsko leto.
1. Za dodelitev statusa učenca vrhunskega mladega umetnika:
* potrdilo o vpisu v drugo šolo oziroma drug javnoveljavni program,
* potrdilo o tedenskem obsegu obveznosti v drugi šoli oziroma drugem javnoveljavnem programu in
* potrdilo o osvojitvi nagrade oziroma osvojitvi višjih mest na državnem tekmovanju/-ih s področja umetnosti za preteklo šolsko leto.
1. **člen**

**(dogovor o prilagajanju šolskih obveznosti)**

Učencu s statusom iz prvega, drugega odstavka 2. člena teh pravil se prilagodijo šolske obveznosti.

Prilagajanje šolskih obveznosti se uredi s pisnim dogovorom med šolo in starši. Prilagodi se obiskovanje pouka in drugih dejavnosti ter načini in roki za ocenjevanje znanja.

Dogovor o prilagajanju šolskih obveznosti se sklene najkasneje v 10 dneh po dokončnosti odločbe in začne veljati, ko ga podpiše ravnateljica in vsaj eden od staršev ali zakonitih zastopnikov učenca.

**Prilagoditve pri ocenjevanju**

* Učenec ima možnost pridobiti ustne ocene najmanj 14 dni pred koncem vsakega ocenjevalnega obdobja, v dogovoru z učiteljem. Po tem času ga lahko ustno oceni nenapovedano.
* **O terminu ocenjevanja** **se je učenec dolžan sam dogovoriti z učiteljem.**
* Roki pisnega ocenjevanja, ki so dogovorjeni v oddelku, veljajo tudi za učenca s statusom, razen, če je na dan pisnega ocenjevanja opravičeno in napovedano odsoten zaradi obveznosti, ki je povezana s statusom vrhunskega športnika. V takem primeru lahko pisno ocenjevanje opravi individualno, pri rednem pouku ali v času dopolnilnega ali dodatnega pouka, v dogovoru s posameznim učiteljem pa lahko tudi drugače.
* Učenec ima možnost dodatnega posvetovanja z učiteljem v času dopolnilnega pouka.
* V vsakem ocenjevalnem obdobju si morajo učenci s statusom pridobiti toliko ocen, kot jih določa Pravilnik o preverjanju in ocenjevanju znanja (11. člen).

Če med šolskih letom pride do sprememb, zaradi katerih ni mogoče izpolnjevati dogovorjenih obveznosti, se lahko določi izvedbeni načrt za uresničevanje pravic in obveznosti iz statusa.

Izvedbeni načrt je priloga in sestavni del sklepa o dodelitvi statusa oziroma dogovora o prilagajanju šolskih obveznosti.

Izvedbeni načrt pripravi razrednik in ga uskladi v oddelčnem učiteljskem zboru. Pri pripravi upošteva učenčeve obveznosti iz izobraževalnega programa in tiste, zaradi katerih mu je bil status dodeljen.

1. **člen**

**(trajanje statusa)**

Status traja celo šolsko leto, če učenec izpolnjuje zahtevane pogoje. Med šolskim letom ga učenec lahko začasno ali stalno izgubi. O prenehanju statusa odloči ravnateljica s sklepom.

**Učenec izgubi status in z njim povezane prilagoditve šolskih obveznosti:**

* na pisno zahtevo staršev/skrbnikov učenca,
* s potekom časa, za katerega je bil status dodeljen,
* če prenehajo razlogi, zaradi katerih je bil status dodeljen,
* če preneha s šolanjem na Osnovni šoli Božidarja Jakca, Ljubljana,
* če se učencu status odvzame.

**6. člen
(mirovanje statusa)**

Mirovanje statusa se lahko predlaga zaradi bolezni, poškodbe ali drugih utemeljenih razlogov, npr., če učenec ne opravlja dogovorjenih obveznosti iz 8. člena tega pravilnika.

Predlog za mirovanje statusa lahko podajo razrednik, učiteljski zbor ali starši učenca.

Pisno mnenje o dejstvih in okoliščinah, povezanih z neizpolnjevanjem obveznosti, pripravi razrednik oziroma oddelčni učiteljski zbor.

Med mirovanjem statusa učenec ne more uveljavljati pravic, ki so mu bile z njim dodeljene.

O mirovanju statusa odloči ravnateljica.

**7. člen
(odvzem statusa)**

Učenec lahko začasno ali do konca šolskega leta izgubi status, če ne izpolnjuje obveznosti iz 8. člena tega pravilnika, zaradi zlorabe opravičil o odsotnosti ali neupravičenega izrabljanja ugodnosti.

Predlog za odvzem statusa lahko podajo razrednik ali razredni učiteljski zbor, ki tudi podajo pisno mnenje o dejstvih in okoliščinah povezanih z neizpolnjevanjem obveznosti.

O odvzemu statusa odloči ravnateljica.

**8. člen
(obveznosti)**

**Obveznosti učenca:**

* vestno opravlja svoje šolske obveznosti, zastopa šolo na tekmovanjih in prireditvah ter se ravna v skladu s hišnim redom,
* dogovarjati se z učiteljem za ustno ocenjevanje znanja po načrtu, ki ga izdela sam ali v sodelovanju z nosilcem predmeta,
* držati se dogovorjenega načrta,
* sporočati vse spremembe v zvezi s statusom (prekinitev obiskovanja druge šole, poškodba ...),
* obiskovati dopolnilni pouk v primeru slabšega znanja (obiskovanje le-tega lahko predlaga tudi nosilec posameznega predmeta),
* nadoknaditi učno snov v primeru daljše odsotnosti,
* vse izostanke od pouka mora vnaprej napovedati, izostanek opravičijo starši. Kadar je izostanek daljši od treh dni, morajo priložiti še uradno potrdilo druge šole o odsotnosti,
* redno obvešča starše in mentorje o svojem uspehu v šoli.

**Obveznosti staršev:**

* da redno spremljajo učni uspeh in vedenje svojega otroka – učenca v šoli,
* da redno sodelujejo z razrednikom oziroma šolo,
* da obiskujejo govorilne ure, pogovorne ure in roditeljske sestanke,
* da redno in pravočasno pisno opravičijo izostanke otroka v skladu s šolskimi pravili oziroma pridobijo soglasje ravnateljice za izostanke daljše od tri dni.

**Obveznosti razrednika so:**

* da obvešča starše in ravnateljico o vseh kršitvah dogovora v zvezi s statusom,
* da ravnateljici posreduje pisna mnenja in predloge za mirovanje/odvzem statusa.

**Obveznosti ostalih učiteljev:**

* omogočiti dogovor učencu glede termina ustnega ocenjevanja znanja,
* da se z učencem s statusom dogovorijo o načinu in času izpolnjevanja obveznosti,
* da v primeru slabšega znanja učenca, le- tega vključijo v dopolnilni pouk,
* da v primeru daljše učenčeve odsotnosti le tega seznanijo s snovjo, ki jo bodo ostali učenci obravnavali med tem časom.

**Obveznosti ravnateljice:**

* da v zvezi s statusom učenca ter prilagoditvami šolskih obveznosti pravočasno in celovito izvaja pooblastila v skladu s predpisi in tem pravilnikom,
* po potrebi se posvetuje z učencem in oddelčnim učiteljski zborom.

**9. člen
(hramba dokumentacije)**

Dokumentacijo v zvezi s postopki za dodelitev, mirovanja oziroma odvzeme statusov učencev se vodi in hrani v tajništvu šole.

Učitelji, ki poučujejo učenca s statusom, in njegov razrednik imajo vpogled v dokumentacijo in dogovor o prilagajanju šolskih obveznosti v tajništvu šole.

**10. člen
(varstvo pravic)**

Zoper ravnateljičino odločbo v zvezi s statusom je mogoča pritožba. Pisno pritožbo lahko vložijo starši/zakoniti skrbniki učenca v 15 dneh po prejemu odločbe. O pritožbi zoper odločbo odloča pritožbena komisija. Odločitev pritožbene komisije je dokončna.

**11. člen
(končne določbe)**

Z dodelitvijo statusa se učenec obveže, da bo spoštoval **Pravilnik o prilaganju šolskih obveznosti za učence s statusom kulturnika OŠ Božidarja Jakca,** Ljubljana. Za uveljavljanje ugodnosti iz tega pravilnika je odgovoren učenec sam.

**Pravice in dolžnosti**, ki izhajajo iz pridobitve statusa kulturnika ter določbe, ki so predmet Pravilnika o prilagajanju šolskih obveznosti za učence s statusom kulturnika OŠ Božidarja Jakca, **začnejo veljati z dnem, ko starši učenca sklep o dodelitvi statusa podpišejo in vrnejo razredniku.**

Status je dodeljen **za tekoče šolsko leto in velja do 30. septembra v naslednjem šolskem letu**.

V času šolanja od doma je status kulturnika v mirovanju.

Ta pravila so objavljena na spletni strani šole in začnejo veljati 1. septembra 2022.

Ljubljana, 1. 9. 2022 Elvira Sušec, ravnateljica [PRVI ŠOLSKI DAN](https://www.os-tabor1.si/prvi-solski-dan-2/)